**L’Ajuntament de Camarasa us informa sobre les mesures establertes pel Govern de l’Estat espanyol relatives al “Plan para la transición a la nueva normalidad”**

Atenent l’Estat d’Alarma amb motiu de la lluita contra l’epidèmia de COVID-19, us informem que el Govern de l’estat espanyol ha decretat una sèrie de mesures per iniciar el desescalament de l’actual estat d’alarma en diverses fases progressives destinades al retorn a l’activitat de la població.

La presa de decisions serà sempre competència del ministerio de Sanidad de l’Estat espanyol segons criteris sanitaris i epidemiològics. Pot haver-hi una assimetria entre territoris a l’hora de prendre decisions. Els territoris podran avançar cap a una nova normalitat amb velocitats diferents. Estableix la col·laboració de les Comunitats autònomes en la presa de decisions i les mesures s’aniran adaptant a les circumstàncies i a l’evolució de la pandèmia.

El ministro de Sanidad de l’Estat espanyol decidirà cada dues setmanes en quina de les fases es troba cada territori. El territori vindrà definits per la província o la illa i serà el ministre qui autoritzarà la transició d’una fase a una altra o el retrocés cap a una fase més restrictiva. Les autoritats autonòmiques, escoltades les autoritats locals, podran proposar al ministro de Sanidad que una comunitat autònoma es declari en una fase diferent del procés de desescalament.

Fase 0

**Mesures laborals**. Adopció del teletreball sempre que sigui possible. En els casos que sigui necessària l’activitat presencial hi haurà un esglaonament de l’entrada i sortida dels llocs de treball.

**Mesures personals**. Sortida regulada de menors i de gent gran. Gestió d’horts per a l’autoconsum situats al mateix municipi o als municipis veïns, sempre amb mesures de seguretat i garantint el distanciament social. Ús de mascareta en espais i transports públics.

**Mesures serveis socials**. Completar la incorporació de persones treballadores socials especialment pel que fa als col·lectius més vulnerables.

**Mesures Educació/universitats**. Formació on line.

**Mesures Ciència i innovació**. No hi ha previstes activitats en aquesta fase.

**Mesures Comerç minorista i activitat de prestació de serveis (perruqueria, estètica,...)**. Obertura de locals amb cita prèvia amb els clients per atenció personalitzada, fent ús de mampara de protecció o d’elements de protecció personal. Quan l’activitat faci necessari contacte amb el client, serà obligatori l’ús de mascareta i guants. S’ha de garantir un horari preferent per a persones més grans de 65 anys.

**Mesures Hostaleria, restaurants, bars i cafeteries**. Obertura d’establiments dedicats a la restauració per poder recollir i emportar al domicilis però no per al consum a l’interior de l’establiment.

**Mesures Hotels i allotjaments turístics**. No està permesa l’activitat en aquesta fase.

**Mesures Agricultura**. Manteniment de l’activitat actual del sector productiu agrícola i ramader.

**Mesures Activitats culturals i d’oci**. Obertura d’arxius.

**Mesures Esport professional i federat**. Entrenaments individuals, entrenaments bàsics de lligues professionals, activitat esportiva professional i federada sense contacte

**Mesures Esport no professional**. Activitat esportiva sense contacte (córrer, bicicleta, patinar, surf, etc.) sempre amb elements de protecció (distància mínima de seguretat o mascareta)

**Mesures Cultes religiosos**. No està permesa l’activitat en aquesta fase.

**Mesures Mobilitat urbana i periurbana**. Increment progressiu de la freqüència del transport i habilitació d’espais per a persones amb discapacitat.

**Mesures Mobilitat terrestre de mitja i llarga distància** **(ferroviària i en autobús)**. Manteniment del servei actual limitat al 30% de la capacitat i habilitació d’espais per a persones amb discapacitat.

**Mesures Mobilitat aèria**. No està permesa l’activitat en aquesta fase.

**Mesures Transport marítim**. Manteniment de l’activitat actual i habilitació d’espais per a persones amb discapacitat.